**Ғылым және дін пәні бойынша семинар сабақтарының әдістемелік нұсқаулығы**

«Ғылым және дін» пәнінен семинарға дайындалу барысында студент дәріс кезінде берілген негізгі ғылыми, дінтанулық бағытты басты ұстанымға алуы керек:

* ғылыми танымның ерекшеліктерін, жаратылыстану бағытындағы ғылымдардың категорияларын білу;
* жаратылыстану саласындағы діни мәселелерді анықтау және талдау;
* қазіргі ғылымның даму тенденцияларына философиялық түсінік беріп, сараптау;
* дінге, діндар адамға және діни қоғамға байланысты діни және ғылыми еңбектермен жұмыс істеу және дінтанулық талдау;

 - ғылым мен **д**iннің өзектi мәселелерiн дүниетанымдық тұрғыдан талдап дінтанулық сараптама жасау;

- курс барысында меңгерген білімін басқа дінтанулық пәндерді оқығанда қолдану;

- қазіргі ғылымдағы күрделі зерттеулердегі жаңа идеяларды талдау, салыстыру және бағалауға машықтану.

 **Студенттердің семинарға дайындалуы**

Семинарға дайындала отырып, студенттер міндетті:

* ұсынылған әдебиеттермен танысу;
* мәселе бойынша түрлі көзқарастарды қарастыру;
* проблемалы мәселерді бөлу;
* өз көзқарасын қалыптастыру;
* даулы сәттерді қарастыру және пікірталас мәселесін шешу.

*Студенттердің семинарға дайындалу әдістемесі.*

Дайындық кезінде студент мәселені дұрыс бағалауы тиіс және берілген тапсырма тақырыбын толығымен ашуға міндетті. Оқытушы ұсынған негізгі және қосымша әдебиеттерді пайдалана отырып, қойылған сұраққа дұрыс және нақты жауап беру керек.

Студенттің кез келген сөз сөйлеуіне қойылатын талаптар тізімі шамамен төмендегідей:

* жоспарлау - басты мәселелерді бөліп алу;
* мәселенің мәнін ашу;
* мәселенің барлық аспектілері жариялануы тиіс, сұраққа жауап бергенде сөйлемнің толық болуы мен аяқталуы керек;
* студенттің сөз сөйлеуі логика талаптарына сай болуы керек;
* айтылған проблеманы айқын ажырату, оның нақты тұжырымдалуы;
* сөз сөйлеу тақырыппен немесе сұрақпен байланысты болуы керек;
* дәлел келтіргенде, қарама-қайшы келмейтін және толық дәлелдеме болуы керек;
* ұғымдар мен терминдерді дұрыс және мазмұнды пайдалану;
* пікірталас, пікірталасуды қолдау, басқа студенттердің жауаптарына талдау жасау;
* оқытушының немесе басқа студенттердің тақырыпқа қатысты семинар барысында айтқан құнды пікірлерін немесе жаңа ақпаратты жүйелі түрде жазып отыру;
* студенттердің оқытушыға және топтастарына қарым-қатынасы - сыйластық, өзара сын.